Ɣocä 4
Gööny Kuɔth kɛ ji̱ I-thɛ-rɛl
1
Liŋɛ ruac Kuɔth Nhial,
lö yɛn ji̱ I-thɛ-rɛl.
Jɛn tëë kɛ luk kɛ yɛ.
Kɛ ɣöö thilɛ ŋa̱th, kɛ mal kɛ ŋäc
kɛ kui̱ Kuɔth wi̱i̱ muɔ̱ɔ̱n.
2
Teni kuëth kɛnɛ kac kɛ näk
kɛ kuel thi̱n, ciɛŋ dho̱m
thilɛ mi käpkɛ cuɔ̱ŋ,
kä nyackɛ lia̱a̱ kɛ lia̱a̱.
3
Kɛ kui̱c ɛmɔ wi̱c muɔ̱ɔ̱n bɛ tekɛ
jiath lɔaac,
kä bi tin diaal tin cieŋ
thi̱n riaw,
ley dɔaar, diit,
amäni rɛc yieer bä bikɛ riaw.
Gööny Kuɔth kɛ bööth palä
4
Duundɛ ɣöö a thil ram
mi luk radɔ̱diɛn,
kä a thil ram mi gɔɔny
ram mi dɔ̱ŋ.
Kɛ ɣöö te lukdä kɛ yɛn
bööth palä Kuɔth.
5
Kɛ ɣöö bia latdɛ ni dueer
kɛ cäŋdäär,
amäni gök bä duerɛ kɛɛl
kɛ yɛ kɛ wäär.
Kɛ kui̱c ɛmɔ bä muɔɔr ni
I-thɛ-rɛl cu riaw bä.
6
Ci nɛɛkä cu riaw kɛ kui̱c ŋäcä
ŋɔaani,
kɛ kui̱c ɛmɔ bä ji̱ lo̱k,
/ci bia̱ bööth palädä.
Kɛ ɣöö ci ŋäc lo̱k.
Kä kɛ ɣöö ci ŋuɔ̱t Kuɔthdu
pa̱l rueec,
ɣän bä gaatku pa̱l rueec bä.
7
Kä gua̱a̱th ɛ cikɛ rɔ̱ rep ɔ.
Ɛ jɛn gua̱a̱th in kua ɣä lät
kä dueer ti ŋuan,
kɛ kui̱c ɛmɔ bä wuɔ̱tdiɛn jak
kä pöcdiɛn.
8
Kä bi ria̱ŋdiɛn cua̱ dueer nɛɛnikä,
kä ba rɔ cu rɔam jiäknikiɛn.
9
Kä inɔ ɛ jɛn ta̱a̱ in bi tekɛ
naath amäni bööth
palä bä.
Bäkɛ duäc kɛ kui̱ lätnikiɛn.
Kä bäkɛ ciɛŋ ɛ jiäk kɛ kui̱
ciɛŋnikiɛn ti jiäk.
10
Kɛ ɣöö ca Kuoth ba̱ny piny ɛ kɛn,
bikɛ mi̱th kä /cikɛ bi ria̱ŋ,
bikɛ kɛ pal kä /ca rɔ bi rep.
Lo̱k Kuɔth kɛ pal kuthni guäyni
11
Ci yɔ̱ŋ kɔŋä wi̱cdiɛn bath.
12
Ala cua thieckɛ ni jiath ɛ kɛn
kɛ nyuuth,
kä bi kɛɛt ɛ cu la̱r kɛ,
kɛ ɣöö ci ciɛŋ leerä kɛ bath,
a ca Kuoth cu pa̱l rueec,
kɛ ciɛŋ leerä.
13
Ɛn täämɛ kɛn waa luurikiɛn
thöp tɔ̱ ni wuɔ̱thni päämni.
Kä waŋkɛ dɛy wal thäri päämni kɛnɛ
thär jiɛn tin tëë ti̱eepni
ti gɔw.
Kɛ kui̱c ɛmɔ nyieeku la̱t kɛ leer,
kä mänku tin kath dho̱mkɛ.
14
A /cä mänku tin kath kɛnɛ
nyieeku bi luk mi wäkɛ
wä dhɔm kiɛ leer,
kɛ ɣöö kɛn wutni pua̱nykiɛn ca rɔ̱
mat leerä,
a lɛ̈ykɛ rɔ go̱lä kɛɛl
kɛ ria̱r guäth palikiɛn,
kä nɛy tin thilɛ mi ŋa̱ckɛ ba
kɛ riaw.
15
/Cuarɛ Juda lɛn buath dui̱rä
yɛn ji̱ I-thɛ-rɛl kɛ leerun.
Kä /cuarɛ wä kä Gil-gal,
kiɛ Beth-a-wɛn
4:15 
Beth-a-wɛn 
 Mi lot ni ɣöö cieŋ Kuthni ti guäy kɛ thok ji̱ Ɣi-bɛ-ru.
kä /cuarɛ rɔ yac i̱,
“Ce̱tkɛ mɔ te Kuoth Nhial ɔ.”
16
Kɛ ɣöö bum wi̱c I-thɛ-rɛl,
päärɛ nikɛ nac mi /ken kayŋua̱a̱k,
kɛn ta̱a̱ ɛmɔ dee Kuoth Nhial
kɛ ku lɛ mi̱eth ce̱tkɛ dɔdɛ̈ɛ̈l
rɛy tɔ̱ɔ̱rä i̱di?
17
Ji̱ Ɛ-pa-rim ca nhɔk
ni kuth jiɛn,
pa̱lɛ kɛ.
18
Kɛ buɔ̱n yɔ̱ŋä kɔaŋ
ti ca rɔ̱ ka̱m ni lëër,
nhɔk kɛn ni ciaŋ po̱cä
kä gɔykiɛn.
19
Ci jiɔam kɛ thuŋ lɔk kɛ puɔ̱tdɛ,
kä bi yi̱knikiɛn kɛ cu jak
kä po̱c.
